LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL LIETUVOS RESPUBLIKOS ŽEMĖS ŪKIO MINISTRO 2012 M. BALANDŽIO
5 D. ĮSAKYMO Nr. 3D-249 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PELNO NESIEKIANČIOS INVESTICIJOS“ ĮGYVENDINIMO TAISYKLIŲ PATVIRTINIMO“ PAKEITIMO

2012 m. birželio 13 d. Nr. 3D-418

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2010, Nr. 125-6405), 8 ir 9.2 punktais,

p a k e i č i u Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisykles, patvirtintas Lietuvos Respublikos žemės ūkio ministro 2012 m. balandžio 5 d. įsakymu Nr. 3D-249 „Dėl Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisyklių patvirtinimo“ (Žin., 2012, Nr. 42-2091; 2012, Nr. 53-2649):

1. Įrašau 19.2 punkte vietoj žodžio „projektas“ žodį „veikla“.

2. Išdėstau 19.6 punktą taip:

„19.6. pareiškėjas, teikiantis paramos paraišką dėl melioracijos griovių tvarkymo pagal Priemonę, privalo įsipareigoti sutvarkyti abu lygiagrečiai einančius melioracijos griovio šlaitus.“

3. Išdėstau 19.7 punktą taip:

„19.7. pareiškėjas įsipareigoja sutvarkyti ne mažesnį kaip 1 hektaro melioracijos griovių plotą, kurio vientisa dalis negali būti mažesnė negu 0,3 hektaro ir dėl kurio sutvarkymo turi savivaldybės, kurios teritorijoje yra melioracijos grioviai, rašytinį sutikimą.“

4. Išdėstau 19.11 punktą taip:

„19.11. pareiškėjas be rašytinio Agentūros ir savivaldybės sutikimo įsipareigoja nekeisti veiklos vykdymo vietos ir sąlygų;“.

5. Įrašau 28 punkte vietoj žodžių „projekto įgyvendinimo“ žodžius „veiklos vykdymo“.

6. Įrašau 48 punkte vietoj žodžių „projekto įgyvendinimo“ žodžius „veiklos vykdymo“.

7. Įrašau 60 punkte vietoj žodžio „Projektų“ žodį „Veiklų“.

8. Išdėstau 1 priedo IV skyriaus lentelės 2 eilutę taip:

„2.	Savivaldybės sutikimas dėl melioracijos griovio sutvarkymo	[ ]	|_|_|“

Žemės ūkio ministras	Kazys Starkevičius